Tulus
Muhammad Tulus (lahia di Bukittinggi, Sumatera Barat, Indonesia, 20 Agustus 1987; umua 31 tahun) adolah saurang panyanyi jo pancipta lagu bakabangsoan Indonesia.[1] Tulus juo baprofesi sabagai saurang arsitek salapeh manamaikan studinyo di Universitas Katolik Parahyangan, Bandung.[1]
Kahidupan awa[suntiang | suntiang sumber]
Banyanyi sajak ketek, Tulus muloi tanamo katiko inyo acok banyanyi di acara-acara komunitas klab jazz jo kampus-kampus di kota Bandung. Samaso kuliah inyo panah bagabuang dalam Sikuai Band.
Karier[suntiang | suntiang sumber]
Album partamo TULUS, TULUS-Tulus, nan diproduseri dek Ari 'Aru' Renaldi, jo didistribusian dek Demajors dirilis dek parusahoan rakamannyo surang, TULUS Co. pado tanggal 28 September 2011, dima TULUS manciptakan saluruah lagu, baparan sabagai composer sakaligus koproduser album tasabuik. Kakak kanduang TULUS, Riri Muktamar batindak sabagai produser eksekutif. Lagu-lagunyo sarupo Sewindu, Teman Hidup, Kisah Sebentar, Tuan Nona Kesepian, jo Jatuh Cinta, marajoi chart-chart di radio-radio di saluruah Indonesia.[1]
Majalah Rolling Stone Indonesia manobatkan TULUS sabagai Editor's Choice: Rookie of The Year taun 2013. Salain itu album partamonyo panah manduduaki paringkek partamo chart Rolling Stone pado Januari jo Februari 2012.[2] Teman Hidup taleso juo manduduaki paringkek ka-1 deretan K-20 Kompas TV.
TULUS acok kali mangadokan konser tungga untuak mamuehan para panggemarnyo. Konser partamonyo diadokan di Auditorium Centre Culturel Francais (kini IFI) Bandung nan batajuak 'TULUS: An Introduction' pado tanggal 28 September 2011, kudian konser 'TULUS-Beyond Sincere' di Gedung Kesenian Jakarta pado tanggal 25 Mei 2012, jo konser tungga batajuak 'Konser Diorama' pado tanggal 9 Mei 2013 di Teater Tertutup Dago Tea House Bandung.
Mangiriangi paluncuan album kaduonyo pado 19 Februari 2014 nan diagiah judul TULUS-Gajah, TULUS mangadakan konser-konser tungga nan diagiah namo Konser Gajah TULUS di duo kota nan babeda, iyolah pado tanggal 25 September 2014 di Sasana Budaya Ganesha Bandung, 2 Desember 2014 di Balai Kartini Kartika Expo Jakarta, jo 21 Maret 2015 di Grand Pasific Hall Yogyakarta. Album TULUS-Gajah co halnyo album TULUS-Tulus, tatok dirilis malalui parusahoan label musiknyo surang, TULUS Co jo diproduseri dek Ari 'Aru' Renaldi.
50 Panghargaan baiak di bidang musik jo sinematografi, alah TULUS dapekan di 7 taun pajalanan musiknyo. Pado taun 2017 lalu, 5 pialo AMI Awards dari album Monokrom barasia diraiahnyo. TULUS juo panah didaulaik untuak mamimpin manyanyikan lagu ‘Indonesia Raya’ pado upacara pambukoan Asian Games ka-18 nan digala di Gelora Bung Karno, Jakarta.
Indak anyo mambatasi diri di bidang musik, TULUS, malakukan kolaborasi jo babagai macam profesi di lua industri musik, di antaronyo, illustrator, desainer grafis, art performer, videographer, jo fotografer. Namo sarupo Davy Linggar, Melati Suryodharmo, Papermoon Puppet Theatre, jo Kendra Paramita adolah 4 di antaro banyak namo lain nan panah bakolaborasi jo TULUS.
Sampai kini, lagu-lagu TULUS alah didangakan sabanyak 97,01 juta kali malalui layanan digital streaming, Spotify. TULUS juo manjadi musisi Indonesia partamo nan barasia maraiah 1 juta palanggan di layanan digital streaming, Spotify. Mampunyoi 425.668 palanggan di kanal Youtube MusikTulus, sadoalah video TULUS alah dicaliak sabanyak 224.098.506 kali.
TulusCompany[suntiang | suntiang sumber]
TulusCompany adolah sabuah parusahoan label musik independen nan didirian dek TULUS basamo kakak kanduangnyo, Riri Muktamar pado taun 2010. Kini TulusCompany mampunyoi duo divisi usaho utamo iyolah TULUS Management jo TULUS Production (TULUS Pro.).
Diskografi[suntiang | suntiang sumber]
- Tulus (2011)
- Gajah (2014)
- Monokrom (2016)
Panghargaan jo Nominasi[suntiang | suntiang sumber]
Rolling Stone Editors' Choice Awards[suntiang | suntiang sumber]
Indonesian Choice Awards[suntiang | suntiang sumber]
Cornetto Pop Awards[suntiang | suntiang sumber]
Anugerah Planet Muzik (APM)[suntiang | suntiang sumber]
HAI Magazine[suntiang | suntiang sumber]
Majalah Tempo[suntiang | suntiang sumber]
Dahsyatnya Awards[suntiang | suntiang sumber]
Nickelodeon Indonesia Kids' Choice Awards[suntiang | suntiang sumber]
Anugerah Musik Indonesia (AMI Awards)[suntiang | suntiang sumber]
Iklan[suntiang | suntiang sumber]
- Listerine
- Gudang Garam Surya (basamo RAN)
- U Mild (basamo RAN)
- Surya Exclusive (basamo RAN)
- Surya PRO Mild (basamo RAN)
- Molto (basamo Sherina Munaf taun 2016)
Rujuakan[suntiang | suntiang sumber]
- ↑ a b c "Biodata Tulus". Diarsipkan dari versi asli tanggal 2014-12-22. Diakses tanggal 30 Juni 2014.
- ↑ "Artist Detail Tulus". Diarsipkan dari versi asli tanggal 2015-02-04. Diakses tanggal 30 Juni 2014.
Pautan lua[suntiang | suntiang sumber]
- Tulus di Twitter
- Tulus di Tumblr
- musiktulus di YouTube
- Laman rasmi Tulus
- Review album oleh Rolling Stone Indonesia
- Live Review Konser Diorama Tulus oleh Rolling Stone Indonesia
- Rolling Stone Indonesia: Editors' Choice 2013: Rookie of the Year: Tulus
- Jazzuality: Review Tulus: Beyond Sincere Concert Archived 2012-05-29 di Wayback Machine.
- Q&A: Tulus
jav_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn jav_Latn bjn_Latn lin_Latn min_Latn eng_Latn min_Latn min_Latn min_Latn min_Latn min_Latn min_Latn min_Latn min_Latn min_Latn dan_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn ind_Latn ind_Latn min_Latn ind_Latn ind_Latn eng_Latn eng_Latn ind_Latn